Die Playhouse Company is in 1995 gestig om die uitvoerende kunste in KwaZulu-Natal te bevorder. Dit het die ou kunsteraad, Naruk, vervang. Hul tuiste is die Playhouse. Die Playhouse-kompleks is geleë in twee van Durban se bekendste landmerke, die Prince's Theatre, wat in 1926 gebou is, en die Playhouse met sy Tudor-styl wat in 1935 die eerste keer sy deure geopen het. In die vroeë 1980's is die geboue gerestoureer en ’n veeldoelige teaterkompleks geskep, terwyl die oorspronklike argitektoniese eienskappe behou is. Dit het heropen as die Natal Playhouse, tans slegs bekend as die Playhouse. Hierdie artikel is ’n saadjie. Voel vry om Wikipedia te help deur dit uit te brei. The Encyclopaedia of South African Theatre, Film, Media and Performance URL besoek op 23 Februarie 2013 Die Playhouse Company se amptelike webtuiste